Pontianakas
Pontianakas (indonez. Pontianak) – miestas Indonezijoje, Borneo salos vakaruose, Vakarų Kalimantano provincijos centras. Miestas išsidėstęs lygiai ties pusiauju, Pietų Kinijos jūros pakrantėje, šalia Kapujaso upės žiočių. Tai svarbus prekybinis ir ekonominis centras. Per Pontianako jūrų uostą eksportuojama salos produkcija: ryžiai, prieskoniai, mediena, kaučiukas. Kapujo upe į salos gilumą gabenami buities reikmenys, įrengimai. Laivų statyba, žemės ūkio produkcijos perdirbimas. Pontianakas įkurtas 1772 m. vietoje nedidelės prekybinės gyvenvietės. Ilgą laiką buvo olandų kolonistų atramos centru saloje. 1942–1945 m. salą okupavus japonams, daugiau nei 21 tūkst. miesto gyventojų išžudyta. Netrukus prasidėjo vietinių gyventojų sukilimas, sukėlęs masines žudynes.